Source: http://topbusinessnews.ro/Focus/FOCUS_2020/Mai_2020/CEDO_-_Codruta_Kovesi_a_avut_dreptate!.html
Timestamp: 2020-05-30 01:22:08+00:00

Document:
CEDO - Codruta Kovesi a avut dreptate!
CEDO a stabilit clar:
Codruta Kovesi a avut dreptate!
“Atributiile Curtii Constitutionale trebuie modificate”
Curtea Europeană a Drepturilor Omului a decis că doamnei Kövesi i-au fost încălcate drepturi fundamentale în urma deciziei Curții Constituționale a României de revocare a sa din funcția de procuror-șef al DNA. Drepturile fundamentale ale omului depășesc frontiera unui stat. Accesul liber la justiție și libertatea de exprimare sunt valori esențiale pentru o societate democratică. Sfidând toate argumentele pe care le-am invocat la vremea respectivă, inclusiv pe cele care subliniau încălcarea liberului acces la justiție al doamnei Kövesi, Curtea Constituțională a decis revocarea sa din funcție, la propunerea unui ministru al justiției de foarte tristă amintire.
O asemenea decizie a CEDO, fără precedent întrucât vizează chiar autoritatea care este garantul supremației Constituției, nu poate rămâne fără consecințe. Credibilitatea CCR, afectată oricum de unele decizii controversate luate în ultimii ani, este acum și mai puternic zdruncinată. Curtea Constituțională face parte din ansamblul autorităților statului român și este obligată să respecte la rândul ei Constituția.
Valer Dorneanu si Tudorel Toader ar trebui sa demisioneze!
Revin cu cateva elemente de fond ale deciziei CEDO de azi (5 mai a.c.- n.r.):
Rămân la părerea mea ca domnul Valer Dorneanu, raportor in aceasta speța, moral nu poate sa mai rămână judecător și președinte al CCR și ar fi trebuit deja sa își fi depus demisia de onoare. La fel și domnul Tudorel Toader, trebuia deja sa fi demisionat atat din calitatea de membru al Comisiei de la Veneția și si rector al Universitatii Alexandru Ioan Cuza din Iași. Consider ca se impune in regim de urgentă modificarea legii privind funcționarea CCR. De asemenea, se impune revizuirea Constituției.
In ceea ce priveste decizia de astazi, CEDO a hotărât in unanimitate ca au fost încălcate drepturi stipulate in Conventia Europeană a Drepturilor Omului, lucru foarte grav pentru imaginea României interpretându-se ca, din aceasta perspectiva, in România poate exista un deficit de democrație. CEDO retine, de asemenea, ca s-a incalcat principiul mentinerii independentei sistemului judiciar. CEDO a constatat grava încălcare de către CCR a propriilor sale competente constituționale și a jurisprudențe CEDO. Prin introducerea unor paragrafe in decizia sa, CCR a interzis și practic blocat posibilitatea de a se adresa instanței naționale pentru a contesta măsura revocării, incalcandu-se astfel dreptul la un proces echitabil. CCR a blocat practic posibilitatea unei actiuni in justitie impotriva procedurii. In paragrafele 68, 69 si 70 ale Deciziei nr. 358, CCR scoate practic revocarea din competenta instantei de contencios administrativ pe motiv ca ar fi vorba exclusiv despre un raport de drept constituțională. Cu alte cuvinte,CCR s-a transformat in instanta de judecata, care a pronuntat o sanctiune disciplinara inatacabila. Un alt abuz este ca CCR i-a impus presedintelui un ANUMIT continut al decretului si anume sa revoce procurorul-sef DNA. Chiar si in cazul constatarii unui conflict, CCR avea indrituirea sa ceara doar ca presedintele sa execite o anumita prerogativa, dar nu sa stabileasca si continutul ei.
CEDO mai retine și ca fostul ministru al justiției, domnul Tudorel Toader nu a prezentat dovezi concludente privind acuzatia de „management defectuos al procurorului șef” revocand-o practic pentru implicare in dezbateri publice, încălcându-se astfel dreptul la liberă exprimare. Cu alte cuvinte, fostul ministru al justiției domnul Tudorel Toader a încălcat drepturile omului in faimoasa sa “ievaluare”!
P.S. Cât despre recentele declarații ale personajelor principale ma abțin sa mai comentez ca s-au făcut oricum de rușine : unul nu are niciun sentiment altul plasează vina la CCR! Onoarea și respectul fata de CCR și România impune demisia de onoare in secunda doi!

References: CCR 
 CCR 
 CCR 
 CCR 
 CCR 
 CCR 
 CCR 
 CCR